You are here: Home » Content » Hier kom die Wapse! - 06
INTEGRASIE VAN TEMAS'n Gesonde omgewingDie Wapse bly in die bos en het nie elektrisiteit en groot huise nie. Hulle is van die natuur afhanklik en eet vrugte, bessies, vis, ens. Gevolglik pas hulle die natuur (hul omgewing) op. Ons moet hulle voorbeeld volg.Sosiale geregtigheidAlhoewel die Wapse nie aardse rykdomme besit nie, is hulle gelukkig, tevrede, vriendelik en hulpvaardig. Het mense rykdom nodig om gelukkig te wees? Bespreek. Wees sensitief teenoor mense van ander kulture en wat ander lewens lei.MenseregteAlmal het die reg tot voedsel en huise/skuilings. Ouers moet hul kinders versorg.Hierdie module bevat voorlees- en skryfaktiwiteite waarmee die opvoeder die leerders kan evalueer om vas te stel watter leerders gereed is vir formele lees, skryf en die aanleer van klanke, en watter leerders meer oefening benodig om ouditiewe, visuele en motoriese vaardighede te ontwikkel. Die volgende aktiwiteite word as verdere riglyne gegee:Leerders kan 'n collage maak met die handelsname van bekende produkte (koeldranke, lekkers, ontbytgraan, ensovoorts). Die opvoeder kan leerders se aandag vestig op tekens in die omgewing, byvoorbeeld "STOP", wat hulle kan lees. Dit is altyd raadsaam om die name van voorwerpe in die klas op flitskaarte by die betrokke voorwerp op te plak, byvoorbeeld tafel, stoel, kas en venster. Aangesien sigwoorde soos lees, skryf en teken dikwels in die modules sal voorkom, kan die opvoeder dit vir die leerders as leeswoorde aanleer. Liedjies, rympies en verwante speletjies is ook baie goeie luister- en praataktiwiteite. Die opvoeder behoort moeite te doen om vir die leerders 'n ryke verskeidenheid hiervan aan te leer. Lees die storie op die volgende bladsy vir die leerders voor. Verdeel hulle in groepe. Elke groep moet 'n groepleier hê wat seker maak dat almal 'n beurt kry. Elke groep moet drie probleme identifiseer wat Willie sal ondervind as hy in hulle huis moet kom kuier. (Hy is byvoorbeeld te klein en sal nie self op die bed kan klim nie. Hy sal nie deure kan oopmaak nie en sal nie met 'n groot mes en vurk kan eet nie.) Daarna moet hulle ook oplossings voorstel en die beste drie kies. Een leerder in elke groep moet terugvoer gee. Vra vir die leerders vrae oor die inhoud van die storie. Evalueer verskillende leerders met elke storie om sodoende die hele klas oor 'n tydperk te toets. Stel die karakters met die prente bekend – hierdie prente kan in die klas vertoon word en deur die leerders ingekleur word. Gebruik dit ook om vir die leerders die karakters se name aan te leer.Hierdie bladsye toets visuele diskriminasie. Leerders moet die stukkies van die legkaart wat bymekaar pas, verbind. Op die volgende bladsy moet hulle die stukkie by die woordjies pas. Dit help terselfdertyd vir die leerders om die woorde aan te leer. Leerders moet die sinne uitknip en langs die regte naam plak. Leerders kan hierdie sinne in 'n speletjie gebruik om nuwe sinne te bou. Hulle kan eers die volsinne gebruik en lees en dit daarna in twee knip soos aangedui om 'n nuwe sin met 'n ander karakter te bou. Die opvoeder moet die leerders verkieslik buitentoe neem sodat hulle iewers op hulle eie kan lê of sit en luister watter geluide hulle alles kan identifiseer. Indien dit moeilik is, kan leerders in die klas ook net hulle oë toemaak en na die geluide in die klas en buite oplet. Laat leerders vir ongeveer 2 minute met hulle oë toe sit. Daarna moet hulle na die prent van Willie Waps kyk en die dinge teken wat hy in die bos kan hoor.
InhoudSoek en verbind die stukkies wat bymekaar pas.
Figure 2Figure 3Table 3
Vertel die storie. Merk 1 2 3Figure 4Table 4
AssesseringLeeruitkomste 5:DINK EN REDENEER: Die leerder is in staat om taal vir dink en redeneer te gebruik en inligting vir leer te verkry, verwerk en gebruik.Assesseringstandaard 5.2: Dit is duidelik wanneer die leerder taal gebruik om te dink en te redeneer.Assesseringstandaard 5.3: Dit is duidelik wanneer die leerder taal gebruik om te ondersoek.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 24, 2009 3:52 am -0500. Add to a lens